Vanglaini - Hontrade International Ṭhazual Faknaah No 1-ah Ruthi CVL Muanpuii 'Lalpa nang hnaih zel hi'\nHontrade International Ṭhazual Fakna chart-ah Ruthi CVL Muanpuii 'Lalpa nang hnaih zel hi' chu pakhatna a ni a, Grace Lalchhanhimi 'A kiangah' chu pahnihna niin R. Lalruatsangi 'Chanchinṭha hril' chu pathumna a ni bawk.\n'Lalpa nang hnaih zel hi'\nRuthi CVL Muanpuii hla 'Lalpa nang hnaih zel hi' - David Lalliansanga phuah a ni a, nikum September thlaa a tihchhuah tawh kha niin, chart-ah a mikhual lo a, tunah chuan dinhmun ṭha berah a rawn ding ta a ni.\nNikum October thlaa pasal nei Ruthi hian he hla hi a sa thiamin a sa mawi hle a, a hla thu a ṭhat bakah Mizo rilrem zawng tak a ni bawk nen, Ṭhazuala pakhatna a ni hi a phu hle. Music hi Larry-a kutchhuak niin recording hi Princeton Records-a a tih a ni a, music video hmuhnawm tak hi RDS Shots kutchhuak a ni thung.\nGrace-i leh R. Lalruatsangi\nMizo Idol Grace Lalchhanhimi hla thar ber 'A kiangah' chu pahnihnaah a awm ve thung a, he hla mawi tak hi Ṭhazual chart-ah a inlan rei tawh hle. R. Lalruatsangi 'Chanchinṭha hril' chu pathumnaah a awm ve leh bawk.\nPalinaah hian Tluangtea Hnamte Krismas hla 'Aw Krismas' chu awmin, Bangladesh-a rawngbawlna neia zin Sawmtea chuan top 5 a khar thung. Ani hian a hla 'Hnam zetin tan' tih chu pangana a la nihpui thei a ni.\nHONTRADE INTERNATIONAL THAZUAL FAKNA TOP 10\n1Ruthi CVL MuanpuiiLalpa nang hnaih zel hi\n2Grace LalchhanhimiA kiangah\n3R. LalruatsangiChanchinṭha hril\n4Tluangtea HnamteAw Krismas\n5SawmteaHnam zetin tan\n6Jonathan LalengzauvaBethlehem mual tlaitla engah\n7Sanga Renthlei ft HlimhlimiNi ropuiah chuan\n10RuatpuiiKa lawm e Lalpa